దళితవాడలో పర్యటన, రైతువేదికలో ప్రజలతో ముఖాముఖి
ఈనాడు, హైదరాబాద్‌: ముఖ్యమంత్రి కేసీఆర్‌ యాదాద్రి భువనగిరి జిల్లాలోని దత్తత గ్రామమైన వాసాలమర్రిలో బుధవారం పర్యటించనున్నారు. దళితవాడలో పర్యటనతో పాటు రైతువేదికలో 130 మందితో సమావేశం కానున్నారు. ఈ విషయాన్ని ముఖ్యమంత్రి మంగళవారం స్వయంగా అధికార యంత్రాంగానికి, గ్రామసర్పంచి ఆంజనేయులుకు ఫోన్‌చేసి చెప్పారు. గతంలో తానిచ్చిన హామీల అమలును ఆయన సమీక్షిస్తారు. జూన్‌ 22న ఈ గ్రామంలో పర్యటించిన కేసీఆర్‌.. గ్రామస్తులతో సహపంక్తి భోజనం చేసి, వారితో సమావేశమయ్యారు. గ్రామాభివృద్ధిపై వారికి దిశానిర్దేశం చేశారు. సత్వర కార్యాచరణ కోసం అధికారులకు ఆదేశాలిచ్చారు. బుధవారం మరోసారి అక్కడికి వెళ్తున్నారు.
dalitavaadalo paryatana, raituvedikalo prajalatho mukhamukhi
eenaadu, hyderabade: mukhyamantri kcr yaadaadri bhuvanagiri jillaalooni dattata graamamaina vasalamarrilo budhavaaram paryatinchanunnaaru. dalitavaadalo paryatanatho paatu raituvedikalo 130 manditho samavesam kaanunnaaru. ee vishayaanni mukhyamantri mangalavaaram swayamgaa adhikara yantraamgaaniki, gramasarpanchi aanjaneyuluku phonechesi cheppaaru. gatamlo taanicchina haameela amalunu aayana sameekshistaaru. joony 22na ee graamamlo paryatinchina kcr.. graamastulatoe sahapankti bhojanam chesi, vaaritho samavesamayyaru. graamaabhivruddhipai vaariki disanirdesam chesaru. satvara kaaryaacharana kosam adhikaarulaku aadesaalichaaru. budhavaaram marosari akkadiki veltunnaaru.